
Parlamentul  României

Camera Deputaţilor

Comisia pentru politică externă




                                                                                          8 februarie 2005
                                                                          nr. 751
R A P O R T
asupra Proiectului de Lege privind participarea României

ca membru cu drepturi depline la Grupul de cooperare
pentru combaterea consumului şi a traficului ilicit de droguri
(Grupul POMPIDOU) din cadrul Consiliului Europei
Cu nr. 51/102 din 2.02.2005 Biroul Permanent al Camerei Deputaţilor a trimis Comisiei pentru politică externă, spre dezbatere şi avizare, în fond, Proiectului de Lege privind participarea României ca membru cu drepturi depline la Grupul de cooperare pentru combaterea consumului şi a traficului ilicit de droguri (Grupul POMPIDOU) din cadrul Consiliului Europei – PLX 751.
Comisia juridică de disciplină şi imunităţi, (şedinţa din 2.02.2005) Comisia pentru administraţie publică, amenajarea teritoriului şi echilibru ecologic (şedinţa din 25.01.2005), Comisia pentru buget, finanţe şi bănci (şedinţa din 02.02.2005) au dezbătut proiectul de lege mai sus amintit, fiind avizat favorabil, în unanimitate.

În temeiul art. 2 alin.1 lit. a) din Legea nr. 73/1993 şi art. 48(2) din Regulamentul de organizare şi funcţionare a Consiliului Legislativ, acesta avizează favorabil proiectul de lege, inserând unele observaţii cu privire la reformularea textului. 

Proiectul de lege face parte din categoria legilor ordinare.
La dezbaterea proiectului, în conformitate cu prevederile art. 51 şi 52 din Regulamentul Camerei Deputaţilor au participat din partea Guvernului:
· Dl. Anton Niculescu – Secretar de Stat al Ministerului Afacerilor Externe

· Dl. Pavel Abraham – Chestor principal - Ministerul Administraţiei şi Internelor
La lucrările comisiei au fost prezenţi 21 deputaţi, din totalul de 21 membri ai comisiei.

Raportul comisiei a fost adoptat cu unanimitate.

Potrivit art. 75 din Constituţia României, republicată şi a art. 86 din Regulamentul Camerei Deputaţilor, Camera Deputaţilor este prima Cameră sesizată.

În urma dezbaterii, Comisia propune adoptarea  proiectului de Lege în forma prezentată de iniţiator.
                Preşedinte,                                                     Secretar,

             Ştefan Glăvan                                              Titus Corlăţean
C:legislat\2005 – Întocmit Geanina Marin, consilier

